बदलती जीवन शैली की जानकारी दी
आरडीएनसीमित्तल फाउंडेशन, श्री शिवकृपानंद स्वामी आश्रम ट्रस्ट एवं आईएमए की ओर से रविवार काे आध्यात्म एवं विज्ञान तथा ध्यान योग से तनावमुक्त जिंदगी जीने की कला विषय पर सेमिनार आयोजित की गई। आईएमए हॉल में आयोजित इस सेमिनार में मुंबई के डॉ. पारस भट्ट ने बदलती जीवन शैली पर प्रकाश डाला। वहीं शारीरिक, मानसिक एवं आध्यात्मिक फायदों के बारे में स्लाइड शो से जानकारी दी। समर्पण मेडिकल ग्रुप के स्टेट कॉर्डिनेटर डॉ. मनोज शर्मा ने बताया कि 19 मार्च को शाम पांच बजे से प्रताप ऑडिटोरियम में समर्पण ध्यान योग दर्शन शिविर लाइव आयोजित किया जाएगा। इसके लिए निशुल्क रजिस्ट्रेशन शुरू कर दिए गए हैं। इससे पहले डॉ. पारस भट्ट, डॉ. मनोज भट्ट एवं डॉ. एससी मित्तल ने दीप प्रज्वलित कर कार्यक्रम की शुरुआत की। इस मौके पर फाउंडेशन की ट्रस्टी अल्का मित्तल, डॉ. महेश जैन, डॉ. सुधीर गुप्ता, मेहरचंद गुप्ता, गिरीश गुप्ता, डॉ. सुभाष अग्रवाल, डॉ. हनी निश्चल, डॉ. एमसी गुप्ता, डॉ. लव कुंदनानी, डॉ. अनीता माथुर, डॉ. शर्मिला माहेश्वरी, डॉ. अशोक राजा जोशी आदि मौजूद रहे।
hin_Deva hin_Deva